cyanic-selkie/wikianc huggingface dataset:
การเลือกตั้งนายกองค์การบริหารส่วนจังหวัดกาฬสินธุ์ พ.ศ. 2565
ที่มา
สืบเนื่องจากการที่ศาลอุธรณ์ภาค 4 ได้มีพิพากษาว่าการกระทําของ ชานุวัฒน์ วรามิตร (ดำรงตำแหน่งนายก อบจ. กาฬสินธุ์ขณะนั้น) ฝ่าฝืนพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 65 วรรค 2 จากกรณีที่มีทีมงานผู้ช่วยหาเสียงโพสต์เฟซบุ๊กประกาศเชิญชวนผู้คนให้มาเอาป้ายหาเสียงไปใช้ประโยชน์ก่อนวันเลือกตั้ง จึงมีผลให้ผลการเลือกตั้งนายกองค์การบริหารส่วนจังหวัดกาฬสินธุ์ เมื่อวันที่ 20 ธันวาคม พ.ศ. 2563 ที่ชานุวัฒน์ วรามิตร ได้รับคะแนนสูงสุด มิได้เป็นไปโดยสุจริตหรือเที่ยงธรรม จึงมีคำสั่งให้มีการจัดเลือกตั้งนายก อบจ.กาฬสินธุ์ ขึ้นใหม่
ผลการเลือกตั้ง
หมายเหตุ: ตัวเลขใน คือหมายเลขของผู้สมัครรับเลือกตั้ง
มัสตาร์ดดีฌง
มัสตาร์ดดีฌง (moutarde de Dijon) เป็นมัสตาร์ดสูตรดั้งเดิมสูตรหนึ่งของฝรั่งเศส ได้ชื่อนี้มาจากชื่อเมืองดีฌงซึ่งเป็นศูนย์กลางการทำมัสตาร์ดในยุคกลางตอนต้นและได้รับพระราชทานสิทธิพิเศษในคริสต์ศตวรรษที่ 17 มีการนำมัสตาร์ดสูตรนี้มาใช้เป็นครั้งแรกบนโต๊ะเสวยของพระเจ้าฟีลิปที่ 6 ในปี ค.ศ. 1336 จนกระทั่งเป็นที่นิยมในปี ค.ศ. 1856 เมื่อฌ็อง แนฌง ชาวดีฌงได้เปลี่ยนมาใช้น้ำส้มสายชูแทนเวอร์จูซ (น้ำที่คั้นจากองุ่นขาวดิบ) ในสูตรการทำมัสตาร์ดของเขา
มัสตาร์ดดีฌงทำจากเมล็ดมัสตาร์ดน้ำตาล (ได้จากพืชล้มลุกชนิด Brassica juncea), น้ำส้มสายชู, เกลือ, กรดซิตริก และน้ำ บางครั้งก็ผสมกระเทียมสับ หอมหัวใหญ่สับ น้ำผึ้ง และไวน์ขาวลงไปด้วย มัสตาร์ดชนิดนี้มีกลิ่นรสไม่เผ็ดหรือฉุนจัด สามารถรับประทานเคียงกับเนื้อสัตว์ได้ทุกชนิด หรือนำไปผสมเครื่องปรุงรสชนิดอื่น ๆ เพื่อทำซอสก็ได้
อภิสิทธิ์ ไข่แก้ว
อภิสิทธิ์ ไข่แก้ว หรือ โค้ชไข่ (6 มิถุนายน พ.ศ. 2517 – ) เป็นอดีตนักกีฬาฟุตซอลชาวไทยซึ่งได้รับเลือกให้เล่นร่วมกับทีมชาติไทยในฟุตซอลชิงแชมป์โลก 2000 ที่ประเทศกัวเตมาลา ในรอบแรกร่วมกับทีมชาติเนเธอร์แลนด์, อียิปต์ และอุรุกวัย รวมถึงเคยเป็นสมาชิกสโมสรฟุตบอลจังหวัดตรัง
ในภายหลัง อภิสิทธิ์ได้มีส่วนร่วมกับสโมสรฟุตบอล บางกอก เอฟซี โดยทำหน้าที่เป็นผู้ช่วยให้แก่เกียรติศักดิ์ เสนาเมือง  ครั้นเมื่อ เกียรติศักดิ์ได้หันไปทำหน้าที่ช่วยแก่ทีมชาติไทย อภิสิทธิ์ก็ได้รับหน้าที่คุมทีมบางกอก เอฟซี ทั้งหมดแทน     ทั้งยังมีผลงานในการควบคุมโอลอฟ วัตสัน ซึ่งเป็นนักฟุตบอลชาวสวีเดน
นอกจากนี้ ใน พ.ศ. 2556 อภิสิทธิ์ยังมีผลงานในการเป็นหัวหน้าผู้ฝึกสอนสโมสรฟุตบอล บางกอก เอฟซี ในการแข่งขันเชียงรายทัวร์นาเมนท์ 2013 รวมถึงมีผลงานช่วยให้บางกอก เอฟซี ชนะการแข่งในไทยลีกดิวิชัน 1 2556 ในหลายแมตช์
มัตสึซากะ
มัตสึซากะ เป็นนครที่ตั้งอยู่ทางตอนกลางของจังหวัดมิเอะ ประเทศญี่ปุ่น สินค้าขึ้นชื่อของเมืองนี้คือเนื้อมัตสึซากะ
มัตสึซากะตั้งอยู่บนคาบสมุทรคิอิทางตะวันออก บริเวณตรงกลางของจังหวัดมิเอะ มัตสึซากะนั้นมีอาณาเขตเป็นแนวยาว ทำให้แบ่งจังหวัดมิเอะออกเป็นสองส่วน ทางตะวันออกของมัตสึซากะนั้นคืออ่าวอิเซะ ซึ่งเชื่อมต่อกับมหาสมุทรแปซิฟิก
มัตสึซากะเคยเป็นศูนย์กลางด้านการค้าในยุคเซ็งโงกุ ซึ่งโอดะ โนบูกัตสึ บุตรของโอดะ โนบูนางะ ได้มาสร้างปราสาทไว้ที่บริเวณนี้ในปี ค.ศ. 1580 ต่อมาในต้นยุคเอโดะถือเป็นช่วงเวลาสั้น ๆ ที่มัตสึซากะเป็นศูนย์กลางของแคว้นมัตสึซากะ
ประเทศไทยใน พ.ศ. 2404
เหตุการณ์ที่เกิดขึ้นใน พ.ศ. 2404 (ค.ศ. 1861) ในประเทศไทย เป็นปีที่ 80 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1222 (1 มกราคม - 11 มีนาคม) และ 1223 (12 มีนาคม - 31 ธันวาคม) ในแบบปัจจุบัน
แนวปะทะอากาศเย็น
แนวปะทะอากาศเย็น (cold front) คือ การที่มวลอากาศเย็นเคลื่อนที่เข้าแทรกและดันมวลอากาศร้อนให้ยกตัวขึ้นด้านบน ถือเป็นการเริ่มต้นของการเกิดพายุหมุนนอกเขตร้อน (extratropical cyclone) เมื่อมีความชื้นที่เพียงพอในแนวปะทะอากาศเย็นสามารถพบฝนตกได้ตลอดแนวปะทะ บริเวณด้านหน้าของแนวปะทะอากาศเย็นสามารถเกิดพายุฟ้าคะนอง ช่วงเวลาที่เกิดแนวปะทะขึ้นอย่างรุนแรงคือในการเปลี่ยนแปลงช่วงฤดูใบไม้ผลิและฤดูใบไม้ร่วง ในช่วงฤดูร้อนจะเป็นช่วงที่มีการปะทะอากาศรุนแรงน้อยที่สุด
สัญลักษณ์ที่ใช้แสดงถึงแนวปะทะอากาศเย็นบนแผนที่อากาศ คือ เส้นสีน้ำเงินมีสามเหลี่ยมสีน้ำเงินอยู่บนเส้นชี้แสดงถึงทิศทางที่แนวปะทะอากาศเย็นกำลังเคลื่อนตัวไป
การเกิดแนวปะทะอากาศเย็น
มวลอากาศที่เย็นและหนาแน่นซึ่งมีน้ำหนักมากกว่ามวลอากาศร้อนจะเคลื่อนเข้าแทรกและดันมวลอากาศร้อนให้ยกตัวขึ้นด้านบน การดันมวลอากาศร้อนให้ยกตัวขึ้นนี้เป็นเหตุให้เกิดความกดอากาศต่ำในบริเวณที่แนวปะทะอากาศเย็นเคลื่อนตัวผ่านไป ในกรณีที่บริเวณนั้นมีความชื้นที่เพียงพอ สามารถที่จะทำให้เกิดฝนตกและพายุฟ้าคะนองได้ตามแนวปะทะ
แนวปะทะอากาศเย็น จะมีการเคลื่อนที่ด้วยความเร็วที่มากกว่า แนวปะทะอากาศร้อน (warm front) ซึ่งสามารถทำให้เกิดการเปลี่ยนแปลงที่รวดเร็วของสภาพอากาศในพิ้นที่ที่แนวปะทะเคลื่อนผ่าน
บริเวณซีกโลกเหนือแนวเส้นศูนย์สูตร แนวปะทะอากาศเย็นมักจะทำให้เกิดการเคลื่อนที่ของลมจากทิศตะวันตกเฉียงใต้ไปยังทิศตะวันตกเฉียงเหนือในทิศทางตามเข็มนาฬิกา ส่วนในบริเวณซีกโลกใต้จะทำให้เกิดการเคลื่อนที่ของลมในทิศทางตรงกันข้ามจากทิศตะวันตกเฉียงเหนือไปยังตะวันตกเฉียงใต้ในทิศทางทวนเข็มนาฬิกา
สิ่งที่สามารถสังเกตได้จากการเกิดแนวปะทะอากาศเย็น คือการเกิดเมฆคิวมูโลนิมบัส (cumulonimbus) ขึ้น มีฟ้าคะนองรุนแรงตามแนวด้านหน้าการปะทะ บริเวณที่แนวปะทะอากาศเย็นเคลื่อนที่ผ่านอุณหภูมิสามารถลดลงมากกว่า 15 องศาฟาเรนไฮต์ (ประมาณ 8.3 องศาเซลเซียส) ภายในหนึ่งชั่วโมง อากาศที่เย็นตัวลงอย่างรวดเร็วนี้หากเกิดขึนในบริเวณนั้นมีความชื้นที่เพียงพอจะทำให้เกิดเมฆและฝนตกขึ้นได้
ด้านหน้าอาคาร
โดยทั่วไปแล้ว ด้านหน้าอาคาร หรือ ฟะซาด (facade ; façade ) คือส่วนด้านนอกอาคารด้านใดด้านหนึ่ง ซึ่งมักจะอยู่ทางด้านหน้า คำว่า ฟะซาด มีที่มาจากภาษาฝรั่งเศสที่แปลว่า "ส่วนหน้า" หรือ "ใบหน้า"
ในทางสถาปัตยกรรม ด้านหน้าอาคารคือมุมมองที่สำคัญที่สุดในการออกแบบเนื่องจากเป็นส่วนที่กำหนดรูปแบบลักษณะส่วนที่เหลือของอาคาร และในทางวิศวกรรมศาสตร์แล้ว ด้านหน้าของอาคารก็ยังมีความสำคัญอย่างมากต่อการอนุรักษ์พลังงาน ทั้งนี้ระเบียบและกฎหมายท้องถิ่นเกี่ยวกับผังเมืองในอดีตจำกัดหรือแม้กระทั่งไม่อนุญาตให้มีการออกแบบด้านหน้าอาคารแตกต่างไปจากที่กำหนดไว้
นิรุกติศาสตร์
คำว่า ฟะซาด มีที่มาจากภาษาฝรั่งเศส ซึ่งมีที่มาจากภาษาอิตาลี ฟัชชีอาตา (facciata มาจากคำว่า faccia ที่แปลว่าใบหน้า) และภาษาละตินหลังยุคคลาสสิก ฟาซซีอา (facia) ซึ่งคำศัพท์นี้ถูกกล่าวถึงในครั้งแรกสุดโดยพจนานุกรมภาษาอังกฤษ ฉบับออกซฟอร์ด ในปี พ.ศ. 2199
อาคารสูง
ในอาคารสูง ส่วนนอกของอาคารมักถูกสร้างขึ้นจากการยึดไว้กับพื้นคอนกรีตแผ่นแบน เช่น ระบบโครงสร้างผนังกระจก และระบบกำแพงคอนกรีตหล่อสำเร็จ ดังนั้นด้านหน้าของอาคารอาจจำเป็นต้องได้รับการจัดระดับความทนไฟ เพื่อลดโอกาสที่เปลวเพลิงที่ลุกไหม้อยู่ ณ อาคารหนึ่งจะลุกลามไปยังอีกอาคารหนึ่ง ในกรณีที่อาคารสูงสองอาคารตั้งอยู่ใกล้กัน
โดยทั่วไปแล้ว ระบบด้านนอกอาคารที่ยึดไว้กับคอนกรีตแบนหล่อสำเร็จ จะถูกทำขึ้นจากอะลูมิเนียมหรือเหล็กกล้าไร้สนิม ซึ่งในช่วงหลัง ๆ มานี้ก็ปรากฏการใช้วัสดุราคาแพงอย่างไทเทเนียมด้วยเช่นกัน แต่ไม่เป็นที่นิยมมากนักเนื่องจากต้นทุนที่สูงและมักจะเกิดการตกสีบริเวณปลายขอบ
ส่วนการออกแบบมักคำนึงถึงระบบป้องกันอัคคีภัยด้วยอยู่เสมอ แม้ว่าจะไม่ได้รับการจัดระดับความทนไฟก็ตาม เนื่องอะลูมิเนียมสามารถหลอมเหลวที่อุณหภูมิ 660 องศาเซลเซียส (1,220 องศาฟาเรนไฮต์) ได้โดยง่ายแม้เพลิงเพิ่งจะลุกไหม้ไปได้ไม่นาน ดังนั้นยังต้องมีการคำนึงถึงวัสดุป้องกันการลามไฟบริเวณรอยต่อของอาคารอีกด้วย ทั้งนี้การติดตั้งระบบหัวกระจายน้ำดับเพลิงอัตโนมัติก็เป็นอีกตัวแปรหนึ่งที่มีผลกระทบอย่างมากต่อระบบป้องกันอัคคีภัยของอาคารที่มีโครงสร้างผนังกระจกด้วยเช่นกัน
นอกจากนี้แล้ว กฎหมายควบคุมอาคารยังได้กำหนดอัตราร้อยละของพื้นที่หน้าต่างต่อพื้นที่กำแพงส่วนนอกอาคาร และในบางครั้งผู้ออกแบบอาจเลือกใช้หน้าต่างและประตูทนไฟเพื่อคงระดับความทนไฟของกำแพงผนังไว้อีกด้วย
ฉากถ่ายภาพยนตร์และสวนสนุก
หลายอาคารที่ถูกสร้างในฉากภาพยนตร์และสวนสนุกถูกเรียกเพียงว่า ฟะซาด ซึ่งมีต้นทุนในการก่อสร้างถูกกว่าอาคารทั้งหลังอยู่มากและไม่ถูกควบคุมโดยกฎหมายควบคุมอาคาร (ในกรณีฉากภาพยนตร์) ซึ่งฉากภาพยนตร์ในลักษณะนี้มักถูกสร้างขึ้นเพียงด้านหน้าของอาคารและยึดไว้โดยโครงค้ำยันอยู่ทางด้านหลัง และในบางครั้งมีกล่องไว้ให้นักแสดงได้เหยียบเดินเข้าออกอาคารทางด้านหน้าหากจำเป็นสำหรับภาพยนตร์นั้น ๆ ส่วนด้านของสวนสนุก มักจะนำด้านหน้าอาคารนี้ไปตกแต่งตามเครื่องเล่นต่าง ๆ โดยออกแบบเป็นรูปอาคารแบบเรียบง่าย
กีฬา
กีฬา เป็นกิจกรรมหรือการเล่นเพื่อความสนุกเพลิดเพลินหรือเพื่อผ่อนคลายความเคร่งเครียดทางจิต รวมไปถึงกิจกรรมปกติหรือทักษะที่อยู่ภายใต้กติกาซึ่งถูกกำหนดโดยความเห็นที่ตรงกันโดยมีจุดมุ่งหมายเพื่อการพักผ่อน การแข่งขัน ความเพลิดเพลิน ความสำเร็จ การพัฒนาของทักษะ หรือหลายสิ่งรวมกัน กีฬาเป็นกิจกรรมที่ควบคู่กับการแข่งขัน และระบบคะแนน
กีฬาหลายประเภทได้มีการจัดการแข่งขันในระดับเขต ประเทศ และระดับโลก ซึ่งกีฬาหลายชนิดได้มีการใส่เข้าและนำออกโดยการปรับปรุงของทางคณะกรรมการโอลิมปิกสากล เช่น ฟุตบอล รักบี้ ลาครอสส์ หรือ โปโล
ที่มาของคำ
คำว่า "sport" มาจากภาษาฝรั่งเศสว่า desport หมายถึง "เวลาว่าง" ความหมายที่เก่าแก่ที่สุดในภาษาอังกฤษจากประมาณ ค.ศ. 1300 คือ "สิ่งใด ๆ ที่มนุษย์พบว่าน่าขบขันหรือเพลิดเพลิน"
ความหมายอื่น ๆ อาจหมายถึงการพนันและเหตุการณ์ที่จัดขึ้นเพื่อการพนัน การล่าสัตว์ การละเล่น และความบันเทิง หมายรวมถึงกิจกรรมที่ต้องบริหารร่างกายหรือความคิดด้วย
ในภาษาไทย "กีฬา" ตามความหมายในพจนานุกรมฉบับราชบัณฑิตยสถาน กล่าวว่า เป็นคำภาษาบาลี หมายถึง กิจกรรมหรือการเล่นเพื่อความสนุกเพลิดเพลินเพื่อความแข็งแรงของร่างกาย หรือเพื่อผ่อนคลายความเคร่งเครียดทางจิต และรวมไปถึงพัฒนาความคิดของผู้เล่นด้วย
น้ำใจนักกีฬา
น้ำใจนักกีฬาเป็นทัศนคติที่มีความพยายามให้เกิดความยุติธรรมและอัธยาศัยไมตรีต่อเพื่อนร่วมทีมหรือคู่แข่ง จรรยาบรรณและความเป็นหนึ่งเดียว และชัยชนะ
น้ำใจนักกีฬาแสดงถึงความปรารถนาว่ากิจกรรมจะสนุกในตัวเอง แนวคิดที่รู้จักกันดีจากนักข่าวกีฬาชื่อ แกรนต์แลนด์ ไรซ์ ว่า "ไม่สำคัญว่าคุณจะชนะหรือจะแพ้ แต่สำคัญว่าคุณจะเล่นอย่างไร" และแนวคิดโอลิมปิกสมัยใหม่โดย Pierre de Coubertin ว่า "สิ่งที่สำคัญที่สุด ไม่ใช่การชนะ แต่เป็นการมีส่วนร่วม" ต่างเป็นคำพูดทั่ว ๆ ไปที่อธิบายแนวคิดนี้
การโกง
หลักสำคัญของกีฬาคือผลลัพธ์จะต้องไม่มีการกำหนดผลการแข่งขันไว้ก่อน ทั้งสองฝ่ายจะต้องมีโอกาสชนะเท่ากัน กฎจะต้องรับประกันว่าจะเกิดความยุติธรรมขึ้น แต่ผู้แข่งขันสามารถแหกกฎเพื่อเอาเปรียบได้
ผู้เข้าแข่งขันอาจเลือกโกงเพื่อให้ตนชนะ หรือเพื่อให้บรรลุจุดมุ่งหมายแอบแฝง การพนันผลการแข่งขันกีฬาสร้างแรงจูงใจให้เกิดการกำหนดผลการแข่งขันตายตัว (match fixing) ให้ผู้เข้าแข่งขันทำสิ่งใดสิ่งหนึ่งให้เกิดผลลัพธ์ที่ต้องการ
การใช้ยาเพิ่มสมรรถภาพ
ธรรมชาติของการแข่งขันกีฬาส่งเสริมให้นักกีฬาเพิ่มสมรรถภาพของตนเองผ่านการใช้ยา หรือวิธีการอื่น ๆ เช่น เพิ่มปริมาตรของเลือดในร่างกาย
กีฬาหลายชนิดที่รับรองโดยคณะกรรมการโอลิมปิกสากล (IOC) ต้องนำไปทำโปรแกรมทดสอบ มองหารายชื่อยาต้องห้าม และสั่งพักหรือคว่ำบาตรผู้เข้าแข่งขันที่ตรวจพบสารต้องห้าม
ความรุนแรง
ความรุนแรงในกีฬาจะเกี่ยวกับการข้ามเส้นระหว่างการแข่งขันที่ยุติธรรมและความรุนแรงก้าวร้าวโดยตั้งใจ บางครั้งนักกีฬา โค้ช แฟนคลับ และพ่อแม่แสดงพฤติกรรมรุนแรงต่อคนหรือสถานที่ เพื่อแสดงถึงความจงรักภักดี ความโกรธ หรือการเฉลิมฉลองอย่างผิดวิธี การจลาจลนั้นมีอยู่ทั่วไปและเป็นปัญหาที่เกิดขึ้นตลอดเวลาในการแข่งขันกีฬาทั้งในและระหว่างประเทศ
ชนิดของกีฬา
ชนิดของกีฬา อาจแบ่งออกได้เป็น 4 กลุ่มหลักๆ คือ
กีฬาเพื่อสุขภาพ
จะเป็นการเล่นเพื่อความเพลิดเพลิน ผ่อนคลายจะได้มีสุขภาพที่สมบูรณ์แข็งแรง เช่น โยคะ เดิน-วิ่งเพื่อสุขภาพ กายบริหาร แอโรบิคแดนซ์ เต้นรำ ดิสโก เปตอง
อันโตนีโย รอตตา
อันโตนีโย รอตตา (Antonio Rotta; 28 กุมภาพันธ์ ค.ศ. 1828 – 10/11 กันยายน ค.ศ. 1903) เป็นจิตรกรชาวอิตาลีในคริสต์ศตวรรษที่ 19
ตลาดศิลปะ
ในการประมูล ของโซเธบี้ ที่ลอนดอนในปี 2544 อันโตนิโอ ร็อตตา A Venetian Water Fete (Una festa Veneziana, 1863) ซึ่งเป็นสีน้ำมันบนผ้าใบถูกขายไปในราคา 158,000 ยูโรพร้อมค่าธรรมเนียมการประมูล. ปัจจุบัน มูลค่าของ Antonio Rotta ในตลาดของนักสะสมที่หลงใหลทั่วโลก มีมูลค่าเกิน 1,000,000 ดอลลาร์.
ชีวประวัติ
อันโตนิโอ รอตตา หรือที่รู้จักกันในนามจิตรกรของ "เพลงบัลลาดเวนิส" หรือ "กวีแห่งเวนิส" เป็นจิตรกรชาวอิตาลีคนสำคัญในศตวรรษที่ 19 ของ จิตรกรรมประเภท ซึ่งเป็นรูปแบบการวาดภาพที่อุทิศตนให้กับฉากในชีวิตประจำวัน Rotta ซึ่งย้ายไป Venice เข้าเรียนที่ Academy of Fine Arts in Venice ตั้งแต่ปี 1841 ซึ่งเขาเป็นลูกศิษย์ของ Ludovico Lipparini (1800–1856 ).
จากการแต่งงานของ Antonio Rotta กับลูกสาวของ Lattazio Querena ให้กำเนิดลูกชาย Silvio Giulio (1853–1913) ซึ่งกลายเป็นลูกศิษย์ของเขา
ใน 1853 เขาเข้าร่วมใน นิทรรศการวิจิตรศิลป์ ใน มิลาน ด้วยภาพวาดประวัติศาสตร์ Tiziano Vecellio instructs Irene of Spilimbergo in painting ใน 1878 เขาได้รับรางวัลนิทรรศการของ Salon du Louvre ของ Paris ใน 1891 เขาจัดแสดงใน เบอร์ลิน ใน 1894 เขาได้เข้าร่วมในนิทรรศการศิลปะของ Gorizia ด้วยภาพวาด "Starfish"
อันโตนิโอ รอตตาเป็นจิตรกรคนสำคัญที่สุดในประวัติศาสตร์ของเวนิส
ผลงานของเขาสามารถพบได้ในพิพิธภัณฑ์หลายแห่งทั่วโลก ในพิพิธภัณฑ์ศิลปะแห่ง ฟิลาเดลเฟีย เช่นเดียวกับใน พิพิธภัณฑ์แห่งเฮลซิงกิ และใน Museo Revoltella ของ Trieste บ้านเกิดของเขาเก็บผลงานของเขาไว้มากมาย โดยเฉพาะภาพบุคคล ในพิพิธภัณฑ์ประวัติศาสตร์และศิลปะประจำจังหวัด Gorizia ผลงานหลายชิ้นของเขาถูกขายในต่างประเทศและพบในคอลเล็กชันส่วนตัวที่สำคัญ.
เมืองเวนิสใน Venice Biennale ปี 1932 โดยได้รับการอนุมัติจากคณะกรรมาธิการศิลปะซึ่งประกอบด้วย Italico Ottone, Elio Zorzi และ [[Domenico Varagnolo] ] ต้องการ เพื่อจัดแสดงในส่วนเฉพาะที่มีการกล่าวถึงเป็นพิเศษ ผลงานมรณกรรมของ Antonio Rotta เพื่อเฉลิมฉลองครบรอบสามสิบปีของ Venice Biennale ด้วยความตั้งใจที่จะรำลึกถึงลักษณะที่ใกล้ชิดของภาพวาดเวนิสในช่วงปลายศตวรรษที่ 19 ซึ่งถือเป็นช่วงเวลาสำคัญในประวัติศาสตร์ศิลปะโลก อ้างอิง>อันโตนิโอ รอตตา, อันโตนิโอ-รอตตา, สเตฟาโน ฟรานโซ, vol. 88, 2017
เมือง Gorizia ได้อุทิศชื่อถนนสาธารณะให้กับ Antonio Rotta
แหล่งข้อมูลอื่น
1828 1903
อาสนวิหารน็องต์
อาสนวิหารน็องต์ (Cathédrale de Nantes) หรือมีชื่อเต็มว่า อาสนวิหารนักบุญเปโตรและนักบุญเปาโลแห่งน็องต์ (Cathédrale Saint-Pierre-et-Saint-Paul de Nantes) เป็นอาสนวิหารโรมันคาทอลิกและที่ตั้งของมุขนายกประจำมุขมณฑลน็องต์ ตั้งอยู่ที่ปลัสแซ็ง-ปีแยร์ (Place Saint-Pierre) ในเขตเมืองน็องต์ จังหวัดลัวรัตล็องติก ในแคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศให้แก่สองอัครทูตสำคัญ คือ นักบุญเปโตรและนักบุญเปาโล
อาสนวิหารน็องต์ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
ประวัติ
อาสนวิหารแห่งน็องต์สร้างขึ้นบนพื้นที่วิหารเดิมที่เป็นสถาปัตยกรรมแบบโรมาเนสก์ เริ่มก่อสร้างตั้งแต่ปี ค.ศ. 1434 จนแล้วเสร็จเมื่อปี ค.ศ.1891 โดยใช้เวลาสร้างรวมทั้งสิ้นถึง 457 ปี อาสนวิหารอันเป็นอาคารขนาดใหญ่มาก เริ่มสร้างในสมัยที่เมืองน็องต์และภูมิภาคเบรอตาญ ซึ่งมีความร่ำรวยทางเศรษฐกิจ ในช่วงที่ปกครองโดยฌ็องที่ 6 ดุ๊กแห่งเบรอตาญ โดยมีสถาปนิกชาวฝรั่งเศส กีโยม เดอ ดามาร์แต็ง เป็นผู้ดูแลการก่อสร้าง และมาตูว์แร็ง รอดีเย ในภายหลัง โดยวางศิลาฤกษ์ในปี ค.ศ. 1434 และเริ่มก่อสร้างจากหน้าบันฝั่งทิศตะวันตก ทางเดินด้านข้าง โถงทางเดินโบสถ์ และหอสวดมนต์เล็ก ได้แบ่งการก่อสร้างวิหารแบ่งเป็น 5 ช่วงหลัก ๆ
ในช่วงสงครามโลกครั้งที่ 2 อาสนวิหารได้ถูกทิ้งระเบิดโดยฝ่ายสัมพันธมิตร ในวันที่ 15 มิถุนายน ค.ศ. 1944 ต่อมาเมื่อ 28 มกราคม ค.ศ. 1972 ได้มีเพลิงไหม้โดยเริ่มมาจากบริเวณหลังคาของวิหาร ถึงแม้ว่าเพลิงจะถูกควบคุมได้ในที่สุด แต่ก็ยังสร้างความเสียหายในวงกว้าง โดยเฉพาะโครงสร้างหลังคาที่ทำจากไม้ อัคคีภัยครั้งนี้เป็นมูลเหตุของการบูรณปฏิสังขรณ์อาสนวิหารที่สมบูรณ์แบบที่สุดในยุคปัจจุบัน
รูปแบบทางสถาปัตยกรรมของอาสนวิหารเป็นสถาปัตยกรรมกอทิกแบบฝรั่งเศส แต่รายละเอียดส่วนใหญ่ล้วนเป็นกอธิกยุคปลายทั้งสิ้น อาทิ การยกเลิกการใช้หัวเสา ขอบหน้าต่างแบบฟล็องบัวย็อง (Flamboyant tracery) เป็นต้น
มาซาโต อิบุ
มาซาโต อิบุ เกิดเมื่อวันที่ 28 มีนาคม ค.ศ. 1949 เป็นนักแสดงชายชาวญี่ปุ่นและนักพากย์เสียง
พีเอสทู
พีเอสทู (PS/2) เป็นพอร์ตชนิดหนึ่งที่ใช้สำหรับเสียบสายเมาส์หรือสายคีย์บอร์ด
ถาวร จีระพันธ์
ถาวร จีระพันธ์ (เกิด 1 เมษายน พ.ศ. 2482 — 22 กรกฎาคม พ.ศ. 2557) เป็นอดีตนักแข่งจักรยานชาวไทย เขาแข่งจักรยานในประเภทจักรยานทางไกลและไทม์ไทรอัลบุคคล ในการแข่งขันกีฬาโอลิมปิกฤดูร้อน 1964
เอ็ตสึโกะ อิจิฮาระ
เอ็ตสึโกะ อิจิฮาระ (เกิดเมื่อวันที่ 24 มกราคม ค.ศ. 1936) เป็นนักแสดงหญิงชาวญี่ปุ่น เริ่มแสดงภาพยนตร์ตั้งแต่ปี ค.ศ. 1957
ประเทศไทยใน พ.ศ. 2401
เหตุการณ์ที่เกิดขึ้นใน พ.ศ. 2401 (ค.ศ. 1858) ในประเทศไทย เป็นปีที่ 77 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1219 (1 มกราคม - 14 มีนาคม) และ 1220 (15 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2403
เหตุการณ์ที่เกิดขึ้นใน พ.ศ. 2403 (ค.ศ. 1860) ในประเทศไทย เป็นปีที่ 79 แห่งกรุงรัตนโกสินทร์ และเป็นปีที่ 10 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1221 (1 มกราคม - 21 มีนาคม) และ 1222 (22 มีนาคม - 31 ธันวาคม) ในแบบปัจจุบัน
เมกะไบต์
เมกะไบต์ (megabyte) เป็นหน่วยวัดปริมาณสารสนเทศหรือความจุของหน่วยเก็บ (storage) ในคอมพิวเตอร์ มีค่าเท่ากับหนึ่งล้านไบต์ เมกะไบต์นิยมเขียนย่อเป็น MB (อย่าสับสนกับ Mb ซึ่งใช้แทนเมกะบิต) หรือบางครั้งอาจพูดหรือเขียนเป็น เม็ก หรือ meg
เนื่องจากความไม่สม่ำเสมอในการใช้อุปสรรคฐานสองในการนิยามและการใช้งาน ฉะนั้น ค่าแม่นตรงของกิโลไบต์ในทางปฏิบัติโดยทั่วไปอาจเป็นค่าใดค่าหนึ่งจากค่าดังต่อไปนี้:-
เมกะไบต์ในการใช้งานจริง
นับถึง พ.ศ. 2548 ความจุของแรมในเครื่องคอมพิวเตอร์ส่วนบุคคลส่วนใหญ่จะวัดเป็นเมกะไบต์
หลักช่วยประมาณ : ความจุหนึ่งเมกะไบต์เก็บตำราได้ราวหนึ่งเล่ม, หรือรูปภาพขนาดเล็กหนึ่งร้อยรูป, หรือดนตรีซึ่งเข้ารหัสแล้วความยาวประมาณหนึ่งนาที ภาพถ่ายดิจิทัลที่ได้จากกล้องดิจิทัลทั่ว ๆ ไป อาจมีขนาดอยู่ระหว่าง 1–4 เมกะไบต์ ขึ้นกับความละเอียดของภาพและอัตราการบีบอัดข้อมูลที่ใช้
ความสับสนที่เกิดแก่ผู้บริโภค
หน่วยความจำของคอมพิวเตอร์ถูกอ้างตำแหน่งแบบฐานสอง อันเนื่องมาจากการออกแบบ ดังนั้นขนาดของหน่วยความจำจะเป็นพหุคูณของ 2 เสมอ จึงเป็นการสะดวกที่จะวัดขนาดความจุเป็นหน่วยไบนารี ส่วนการวัดขนาดความจุอื่น ๆ เช่นหน่วยเก็บข้อมูลที่อยู่ในรูปอุปกรณ์คอมพิวเตอร์, อัตราการส่งข้อมูล, ความเร็วสัญญาณนาฬิกา, จำนวนโอเปอเรชั่นต่อวินาที, และอื่น ๆ ที่ไม่เกี่ยวข้องกับการใช้ฐานเลข จะใช้หน่วยวัดเป็นหน่วยเลขฐานสิบ ผู้บริโภคที่ไม่ทราบเรื่องความหมายที่แตกต่างกันของคำย่อเหล่านี้ จะรู้สึกว่าขนาดความจุที่เห็นจริงนั้น น้อยกว่าขนาดที่ผู้ผลิตบอกไว้ และบอกว่าโรงงานผลิตไดรวฟ์และอุปกรณ์ส่งถ่ายข้อมูล จงใจเลือกใช้เลขฐานสิบเพื่อทำให้ตัวเลขดูมากกว่าความเป็นจริง แม้ว่าการวัดความจุแบบนี้จะเป็นปกติวิสัยในสถานการณ์อื่น ๆ ที่ไม่ใช่หน่วยความจำและหน่วยเก็บข้อมูลของคอมพิวเตอร์
ยกตัวอย่าง ถ้าผู้จำหน่ายบอกว่าฮาร์ดไดรวฟ์มีความจุข้อมูลได้ 140 GB, ดิสก์จะสามารถจุได้ 140 ไบต์ โดยทั่วไป ระบบปฏิบัติการจะจองเนื้อที่ และรายงานขนาดของดิสก์และแฟ้มในหน่วยไบนารี่, และแสดงออกมาโดยใช้ตัวย่อ (เช่น GB, MB, KB) ตัวเดียวกับที่ใช้โดยระบบเลขฐานสิบ, ดังนั้นไดรวฟ์จะถูกรายงานว่ามีขนาด "130 GB" (จริง ๆ คือ 130.36 GiB) (ในทางปฏิบัติ เราไม่สามารถเก็บแฟ้มให้มีขนาดรวมทั้งสิ้น 130.36 GiB ได้ อันเนื่องมาจาก overhead ของระบบแฟ้ม)
หากอุปสรรคฐานสอง ตามมาตรฐาน IEC ถูกใช้อย่างแพร่หลายแล้ว จะทำให้ความสับสนนี้หมดไป
ฮะยะโตะ อิชิฮะระ
ฮะยะโตะ อิชิฮะระ (เกิดเมื่อวันที่ 6 กุมภาพันธ์ ค.ศ. 1987) เป็นนักแสดงชายชาวญี่ปุ่น
มิกาโกะ อิจิกาวะ
มิกาโกะ อิจิกาวะ ( เกิดเมื่อวันที่ 13 มิถุนายน ค.ศ. 1978) เป็นนักแสดงหญิงและนางแบบชาวญี่ปุ่น
ประเทศไทยใน พ.ศ. 2400
เหตุการณ์ที่เกิดขึ้นใน พ.ศ. 2400 (ค.ศ. 1857) ในประเทศไทย เป็นปีที่ 76 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1218 (1 มกราคม - 25 มีนาคม) และ 1219 (26 มีนาคม - 31 ธันวาคม) ในแบบปัจจุบัน
โคจิ ชิโนะ
โคจิ ชิโนะ เป็นผู้กำกับภาพยนตร์ชาวญี่ปุ่น เกิดเมื่อวันที่ 17 ธันวาคม ค.ศ. 1930 เริ่มเป็นผู้กำกับภาพยนตร์ตั้งแต่ปีค.ศ. 1967
อ้างอิง
1930
ซูซูกิ อัลโต้
รุ่นที่ 1 (SS30/SS40; พ.ศ. 2522-2527)
ซูซูกิ อัลโต้ รุ่นที่ 1 เปิดตัวเมื่อเดือนพฤษภาคมปี พ.ศ. 2522 ออกมาแทนรุ่นเก่า คือ ซูซูกิ ฟรอนเต (Suzuki Fronte) ซึ่งเปิดตัวมาตั้งแต่ปี พ.ศ. 2505 และเลิกผลิตไปในปี พ.ศ. 2533 โดยอัลโต้ มีเครื่องยนต์ 0.5 ลิตร แต่ซีซีต่างกัน มีรุ่น 539 และ 543 ซีซี มีตัวถังแฮทช์แบค 3 และ 5 ประตู ใช้ระบบขับเคลื่อนล้อหน้า ในช่วงแรกที่เปิดตัวมีเฉพาะรุ่นเกียร์ธรรมดา 4 สปีด จนในปี พ.ศ. 2523 จึงได้เปิดตัวรุ่นเกียร์อัตโนมัติ 2 สปีด และฐานการประกอบอยู่ที่ประเทศญี่ปุ่น
อัลโต้รุ่นที่ 1 นี้ เป็นรถที่สร้างปรากฏการณ์ต่อตลาดยานยนต์ญี่ปุ่น ด้วยการเป็นรถยนต์ที่ราคาถูกที่สุดในสมัยนั้น เพียงแค่ 470,000 เยน หากเทียบกับรถยนต์และสินค้าอื่นๆ จะพบว่าราคาขายของอัลโต้นั้นถูกมาก เช่น โตโยต้า โคโรลล่า ราคาในขณะนั้น 924,000 เยน โตโยต้า สตาร์เลท ราคาในขณะนั้น 823,000 เยน ซูซูกิ ฟรอนเต ราคาในขณะนั้น 655,000 เยน คอมพิวเตอร์ ราคาในขณะนั้น 123,000 เยน โทรทัศน์สี ราคาในขณะนั้น 140,000 เยน เครื่องเล่นวีดีโอ ราคาในขณะนั้น 280,000 เยน วิทยุกระเป๋าหิ้ว ราคาในขณะนั้น 72,500 เยน จากการที่ราคาขายถูกมาก ทำให้สามารถเป็นอันดับ 1 ของตลาด K-Car ญี่ปุ่นได้ในเวลาอันรวดเร็ว
ในประเทศไทย Suzuki Motor ประเทศไทยเคยสั่ง Alto รุ่นนี้เข้ามาประกอบขายในประเทศไทยเมื่อปี พ.ศ. 2524 ในชื่อ Suzuki Fronte ได้รับความนิยมแบบพอขายได้ และเลิกผลิตและจำหน่ายในปี พ.ศ. 2528 เนื่องจากยอดขายเริ่มต่ำลงไปเรื่อยๆ ราคาของรถยนต์ในสมัยนั้นถือว่าไม่แพงมากนัก ผู้บริโภคคิดว่าจ่ายเงินเพิ่มอีกนิดเพื่อซื้อรถยนต์ที่มีขนาดใหญ่กว่าดีกว่า ทำให้ Fronte ต้องยุติบทบาทลงไปในที่สุด
รุ่นที่ 2 (CA/CB/CC; พ.ศ. 2527-2531)
ซูซูกิ อัลโต้ รุ่นที่ 2 เปิดตัวเมื่อปี พ.ศ. 2527 ใช้โครงสร้างวิศวกรรมร่วมกับ ซูซูกิ เซอร์โว ยังคงมีฐานการประกอบที่ญี่ปุ่นเช่นเดิม แต่ได้ขยายฐานการประกอบไปที่ประเทศจีน ใช้ระบบขับเคลื่อนล้อหน้า นอกจากนี้ เป็นรุ่นแรกที่มีตัวถังคูเป้ 2 ประตู มีเครื่องยนต์ 0.5 และ 0.8 ลิตร ใช้เกียร์ธรรมดา 4 และ 5 สปีด และเกียร์อัตโนมัติ 2 และ 3 สปีด เลิกผลิตในปี พ.ศ. 2531 และเลิกผลิตในตลาดยุโรปเมื่อปี พ.ศ. 2536
รุ่นที่ 3 (CL/CM/CN/CP/CR/CS; พ.ศ. 2531-2537)
ซูซูกิ อัลโต้ รุ่นที่ 3 เปิดตัวเมื่อปี พ.ศ. 2531 รุ่นนี้ได้ยกเลิกการประกอบที่จีน และยกเลิกตัวถังคูเป้ 2 ประตู มีเครื่องยนต์ 0.5 และ 0.7 ลิตร ใช้ระบบขับเคลื่อนล้อหน้าตามเดิม มีเกียร์ธรรมดา 4 และ 5 สปีด และเกียร์อัตโนมัติ 3 สปีด
รุ่นที่ 4 (HA11; พ.ศ. 2537-2541)
ซูซูกิ อัลโต้ รุ่นที่ 4 เปิดตัวเมื่อปี พ.ศ. 2537 ยังคงมีตัวถังแฮทช์แบค 3 และ 5 ประตูเหมือนเดิม ส่วนเครื่องยนต์มีเครื่องยนต์ขนาด 0.7 ลิตร (657 และ 658 ซีซี)
รุ่นที่ 5 (HA12; พ.ศ. 2541-2547)
ซูซูกิ อัลโต้ รุ่นที่ 5 เปิดตัวเมื่อปี พ.ศ. 2541 เป็นรุ่นแรกที่มีการประกอบในปากีสถาน มีรุ่นแฮทช์แบค 3 และ 5 ประตู และรถตู้ 3 ประตู มีเครื่องยนต์ 0.7 (657 และ 658 ซีซี) และ 1.0 ลิตร ใช้เกียร์ธรรมดา 4 และ 5 สปีด เกียร์อัตโนมัติ 3 และ 4 สปีด และเกียร์อัตโนมัติแบบ CVT ระยะฐานล้อ 2,360 มม. ความยาว 3,395 มม. ความกว้าง 1,475 มม. ความสูง 1,440-1,455 มม. และน้ำหนักของตัวรถ 630-800 กก.
รุ่นที่ 6 (HA24; พ.ศ. 2547-2552)
ซูซูกิ อัลโต้ รุ่นที่ 6 เปิดตัวเมื่อปี พ.ศ. 2547 รุ่นนี้มีตัวถังแบบเดียวคือแบบแฮทช์แบค 5 ประตู เป็นรุ่นแรกที่ซูซูกิประกอบไปให้มาสด้า ในชื่อ มาสด้า คารอล (Mazda Carol) และรุ่นนี้นิสสันก็ได้นำไปขายในชื่อ นิสสัน พิโนอีกด้วย
รุ่นที่ 9 (HA37/HA97; พ.ศ. 2564-ปัจจุบัน)
ซูซูกิ เปิดตัว รถซิตี้คาร์ในกลุ่ม Kei car รุ่นใหม่ Suzuki Alto เจนเนอเรชั่น 9 ในประเทศญี่ปุ่น แม้ว่าตัวรถจะยังคงใช้แพลทฟอร์ม HEARTECT ในการผลิตเหมือนกับรุ่นก่อนหน้า ทว่า Alto ใหม่จะประหยัดเชื้อเพลิงแบบคูณสอง ด้วยการเพิ่มรุ่นย่อยพลัง Mild hybrid เป็นครั้งแรก Alto ใหม่รุ่นที่เห็นนี้เป็นรถสเปค JDM ที่จำหน่ายเฉพาะในญี่ปุ่นเท่านั้น และไม่มีโครงสร้างทางวิศวกรรมใดๆ เกี่ยวข้องกับ Maruti Suzuki Alto รุ่นปัจจุบันที่จำหน่ายในประเทศอินเดีย (Alto เวอร์ชั่นอินเดียใช้แพลทฟอร์มเดิมของ Alto เวอร์ชั่นญี่ปุ่นเจนเนอเรชั่น 5) เทียบกับรุ่นก่อนหน้างานออกแบบจะเรียบง่ายกว่ามาก ขนาดตัวแทบแทบไม่เปลี่ยนแปลง ความยาว 3,395 มม. กว้าง 1,475 มม. สูง 1,525 มม. (+50 มม.) ฐานล้อ 2,460 มม. น้ำหนักตัวอยู่ในช่วง 680 – 760 กก. ขึ้นอยู่กับรุ่นย่อย ห้องโดยสารปรับเลย์เอาท์ใหม่ทั้งหมด เริ่มตั้งแต่แดชบอร์ดใหม่ทั้งแผงที่เพิ่งความมนในทุกมุม ให้ความรู้สึกทันสมัยมากขึ้นเมื่อแรกเห็น, มาตรวัดทรงกลมรุ่นใหม่ และจอทัชสกรีนสำหรับแสดงผลระบบอินโฟเทนเมนท์รุ่นใหม่ขนาด 7 นิ้ว ด้านชุดระบบความปลอดภัยซึ่งใช้เทคโนโลยีในกลุ่ม ADAS มีระบบ High Beam Assist ช่วยปรับระดับไฟสูง/ต่ำอัตโนมัติ, ระบบ Forward Collision Warning แจ้งเตือนการปะทะทางด้านหน้า, ระบบ Autonomous Emergency Braking ช่วยหยุดรถอัตโนมัติในขณะฉุกเฉิน และระบบ Lane Departure Warning ช่วยเตือนเมื่อออกนอกเลน ไฮไลท์สำคัญคือการใช้เครื่องยนต์เบนซิน 3 สูบ 660 ซีซี. มาพ่วงกับระบบ Mild hybrid ซึ่งมี ISG หรือ integrated starter generator ที่ใช้มอเตอร์ไฟฟ้าช่วยลดการทำงานของเครื่องยนต์ในขณะเร่งความเร็ว ออกแบบให้ควบรวมมอเตอร์และเจนเนอเรเตอร์เข้าไว้ด้วยกันมาใช้งาน และเก็บประจุไฟฟ้าด้วยแบตเตอดรี่แพคชนิดลิเธียม-ไอออน ความจุ 3 แอมป์อาว ส่งกำลังด้วยเกียร์ CVT โดยระบบขับเคลื่อนจะเลือกได้ระหว่างขับหน้า หรือ 4WD อย่างไรก็ตาม เซ็ทอัพนี้ปัจจุบันซูซูกิใช้งานอยู่ในมินิแวน Suzuki Wagon R Smile ทว่าสำหรับ Alto จะนับเป็นครั้งแรกที่มีรุ่นย่อยแบบ Mild hybrid เฉพาะเครื่องยนต์ผลิตกำลังได้ 49 แรงม้า (PS) แรงบิดสูงสุด 5.9 กก.-ม. มอเตอร์ไฟฟ้าช่วยเสริมกำลังให้อีก 2.6 แรงม้า แรงบิดสูงสุด 4 กก.-ม. อัตราสิ้นเปลืองเฉลี่ยประมาณ 27.7 กม./ลิตร ราคาจำหน่าย Alto รุ่นพื้นฐานเวอร์ชั่น ICE เพียวๆ เริ่มต้นที่ 943,800 เยน หรือประมาณ 280,000 บาท ส่วนรุ่นประหยัดเชื้อเพลิงด้วยพลัง Mild hybrid ขยับขึ้นไปเป็น 1,535,600 เยน หรือราว 450,000 บาท
ภาวะโพรงสมองคั่งน้ำ
ภาวะโพรงสมองคั่งน้ำ หรือในเด็กเรียก ภาวะหัวบาตร (hydrocephalus) เป็นภาวะทางการแพทย์ซึ่งมีการสะสมผิดปกติของน้ำหล่อสมองไขสันหลัง (CSF) ในสมอง ทำให้ความดันในศีรษะเพิ่มขึ้นภายในกะโหลกศีรษะและอาจทำให้ศีรษะโตขึ้นเรื่อย ๆ ในเด็ก ซึ่งอาจทำให้ชัก การเห็นแบบอุโมงค์ (tunnel vision) และพิการทางจิตได้
ภาวะโพรงสมองคั่งน้ำเกิดได้จากปัจจัยแต่กำเนิดหรือเกิดภายหลัง สาเหตุแต่กำเนิด เช่น กระดูกสันหลังโหว่ สภาพวิรูปอาร์โนลด์–คีอารี (Arnold–Chiari malformation) กะโหลกเป็นสัน (craniosynostosis) กลุ่มอาการแดนดี–วอล์กเกอร์ (Dandy–Walker syndrome) และสภาพวิรูปหลอดเลือดดำกาเลนโป่งพอง (Vein of Galen malformation) สาเหตุเกิดภายหลัง เช่น เลือดออก เยื่อหุ้มสมองอักเสบ การบาดเจ็บที่ศีรษะ เนื้องอกและถุงน้ำ
รายชื่อโรงเรียนในจังหวัดปทุมธานี
ภาพรวม
จังหวัดปทุมธานีมีโรงเรียนทั้งหมด 318 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดปทุมธานีมีโรงเรียนสังกัด สพฐ. จำนวน 192 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาปทุมธานี (สพม.ปทุมธานี) จำนวน 22 โรงเรียน และโรงเรียนสังกัดสำนักงานเขตพื้นที่การศึกษาประถมศึกษาปทุมธานีทั้ง 2 เขตจำนวน 170 โรงเรียน
เขตพื้นที่การศึกษาประถมศึกษาของจังหวัดปทุมธานีแบ่งดังนี้
สำนักงานเขตพื้นที่การศึกษามัธยมศึกษาปทุมธานี
จังหวัดปทุมธานีอยู่ในเขตพื้นที่การศึกษามัธยมศึกษาปทุมธานี และมีโรงเรียนในสังกัดจำนวน 22 โรงเรียน โดยแบ่งเป็น 4 สหวิทยาเขตได้แก่
สำนักงานเขตพื้นที่การศึกษาประถมศึกษาปทุมธานีเขต 2
สพป.ปทุมธานี เขต 2 มีพื้นที่ครอบคลุม 3 อำเภอทางตะวันออกของจังหวัด ได้แก่อำเภอธัญบุรี อำเภอลำลูกกา และอำเภอหนองเสือ มีโรงเรียนในความรับผิดชอบจำนวน 67 โรงเรียน โดยแบ่งเป็นอำเภอลำลูกกา 30 โรงเรียน อำเภอหนองเสือ 26 โรงเรียน และอำเภอธัญบุรี 12 โรงเรียน
องค์กรปกครองส่วนท้องถิ่น
จังหวัดปทุมธานีมีโรงเรียนสังกัดองค์กรปกครองส่วนท้องถิ่น 34 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดปทุมธานี (2 โรงเรียน) เทศบาลนครรังสิต (7 โรงเรียน) เทศบาลเมือง 7 แห่ง เทศบาลตำบล 4 แห่ง และองค์การบริหารส่วนตำบล 4 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดปทุมธานีซึ่งสังกัดสำนักงานคณะกรรมการการศึกษาเอกชนมีจำนวน 89 โรงเรียน
อำเภอเมืองปทุมธานี
อำเภอเมืองปทุมธานีมี 56 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปทุมธานีเขต 1 จำนวน 25 โรงเรียน สังกัดสำนักงานคณะกรรมการการศึกษาเอกชน 22 โรงเรียน สังกัดสำนักงานเขตพื้นที่การศึกษามัธยมศึกษาเขต 4 จำนวน 4 โรงเรียน สังกัดเทศบาลเมืองปทุมธานี 2 โรงเรียน สังกัดเทศบาลเมืองบางกะดี 2 โรงเรียน และสังกัดเทศบาลตำบลบางพูน 1 โรงเรียน
อำเภอคลองหลวง
อำเภอคลองหลวงมี 56 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปทุมธานีเขต 1 จำนวน 33 โรงเรียน สังกัดสำนักงานคณะกรรมการการศึกษาเอกชน 13 โรงเรียน สังกัดสำนักงานเขตพื้นที่การศึกษามัธยมศึกษาเขต 4 จำนวน 4 โรงเรียน สังกัดมหาวิทยาลัยธรรมศาสตร์ 1 โรงเรียน สังกัดมหาวิทยาลัยราชภัฏวไลยอลงกรณ์ ในพระบรมราชูปถัมภ์ 1 โรงเรียน สังกัดเทศบาลเมืองท่าโขลง 1 โรงเรียน สังกัดองค์การบริหารส่วนตำบลคลองสาม 1 โรงเรียน และสังกัดองค์การบริหารส่วนตำบลคลองสี่ 2 โรงเรียน
อำเภอธัญบุรี
อำเภอธัญบุรีมี 52 โรงเรียน โดยแบ่งเป็นโรงเรียนสังกัดสำนักงานคณะกรรมการการศึกษาเอกชน 24 โรงเรียน สังกัดสำนักงานเขตพื้นที่การศึกษาประถมศึกษาปทุมธานีเขต 2 จำนวน 11 โรงเรียน สังกัดเทศบาลนครรังสิต 7 โรงเรียน สังกัดสำนักงานเขตพื้นที่การศึกษามัธยมศึกษาเขต 4 จำนวน 3 โรงเรียน สังกัดเทศบาลเมืองบึงยี่โถ 3 โรงเรียน สังกัดเทศบาลเมืองสนั่นรักษ์ 2 โรงเรียน และสังกัดมหาวิทยาลัยเทคโนโลยีราชมงคลธัญบุรี 2 โรงเรียน
อำเภอลาดหลุมแก้ว
อำเภอลาดหลุมแก้วมี 30 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปทุมธานีเขต 1 จำนวน 22 โรงเรียน สังกัดสำนักงานเขตพื้นที่การศึกษามัธยมศึกษาเขต 4 จำนวน 4 โรงเรียน สังกัดสำนักงานคณะกรรมการการศึกษาเอกชน 3 โรงเรียน และสังกัดเทศบาลตำบลคลองพระอุดม 1 โรงเรียน
อำเภอลำลูกกา
อำเภอลำลูกกามี 68 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปทุมธานีเขต 2 จำนวน 30 โรงเรียน สังกัดสำนักงานคณะกรรมการการศึกษาเอกชน 24 โรงเรียน สังกัดสำนักงานเขตพื้นที่การศึกษามัธยมศึกษาเขต 4 จำนวน 4 โรงเรียน สังกัดเทศบาลเมืองลำสามแก้ว 4 โรงเรียน สังกัดเทศบาลเมืองลาดสวาย 2 โรงเรียน สังกัดเทศบาลเมืองคูคต 1 โรงเรียน สังกัดเทศบาลตำบลลำลูกกา 1 โรงเรียน สังกัดองค์การบริหารส่วนตำบลบึงคำพร้อย 1 โรงเรียน และสังกัดองค์การบริหารส่วนตำบลลำลูกกา 1 โรงเรียน
อำเภอสามโคก
อำเภอสามโคกมี 27 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปทุมธานีเขต 1 จำนวน 22 โรงเรียน สังกัดสำนักงานเขตพื้นที่การศึกษามัธยมศึกษาเขต 4 จำนวน 2 โรงเรียน สังกัดองค์การบริหารส่วนจังหวัดปทุมธานี 2 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอหนองเสือ
อำเภอหนองเสือมี 29 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปทุมธานีเขต 2 จำนวน 26 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดสำนักงานเขตพื้นที่การศึกษามัธยมศึกษาเขต 4 จำนวน 1 โรงเรียน
อาซาฮิ (จังหวัดยามางาตะ)
อาซาฮิ (朝日町 (Asahi-machi)) เป็นเทศบาลเมืองที่ตั้งอยู่ในอำเภอนิชิมูรายามะ จังหวัดยามางาตะ ประเทศญี่ปุ่น เมืองอาซาฮิมีขนาดพื้นที่ทั้งสิ้น 196.73 km2 มีประชากรประมาณ 7,020 คน และมีความหนาแน่นของประชากร 36 คนต่อตารางกิโลเมตร มีอดีตเทศบาลที่มีชื่อเดียวกันในจังหวัดเดียวกันคือ เทศบาลหมู่บ้านอาซาฮิ ซึ่งปัจจุบันได้ผนวกรวมเข้ากับเทศบาลนครสึรูโอกะแล้ว
ภูมิศาสตร์
อาซาฮิตั้งอยู่ในพื้นที่ภูเขาของจังหวัดยามางาตะ มีภูเขาอาซาฮิตั้งอยู่บริเวณเส้นเขตแดนของเมือง และมีแม่น้ำโมงามิเป็นเส้นเขตแดนด้านตะวันตกของเมือง
ภูมิอากาศ
อาซาฮิมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน Dfa) โดยมีความแตกต่างของอุณหภูมิในแต่ละฤดูกาลเป็นอย่างมาก โดยมีฤดูร้อนที่อบอุ่นไปจนถึงร้อน (และมักจะชื้น) และฤดูหนาวที่หนาวเย็น (บางครั้งอาจหนาวจัด) มีหยาดน้ำฟ้าตกตลอดทั้งปี แต่จะหนักที่สุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในอาซาฮิอยู่ที่ 8.9 °C ปริมาณน้ำฝนรายปีเฉลี่ยอยู่ที่ 1,715 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 22.7 °C และต่ำสุดในเดือนมกราคมที่ประมาณ -3.7 °C
ประชากร
จากข้อมูลสำมะโนของญี่ปุ่น ประชากรของอาซาฮิค่อย ๆ ลดลงในช่วง 60 ปีที่ผ่านมา
ประวัติศาสตร์
พื้นที่ที่เป็นเมืองอาซาฮิในปัจจุบันเดิมเป็นส่วนหนึ่งของแคว้นเดวะ หลังจากการเริ่มต้นของยุคเมจิ พื้นที่แห่งนี้กลายเป็นส่วนหนึ่งของอำเภอนิชิมูรายามะ จังหวัดยามางาตะ เทศบาลเมืองอาซาฮิก่อตั้งขึ้นเมื่อวันที่ 1 พฤศจิกายน ค.ศ. 1954 โดยการควบรวมเมืองมิยาจูกุ กับหมู่บ้านโอยะ และหมู่บ้านนิชิอิโมงาวะ
เศรษฐกิจ
เศรษฐกิจหลักของอาซาฮิคือเกษตรกรรม
การศึกษา
อาซาฮิมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 1 แห่ง อาซาฮิไม่มีโรงเรียนมัธยมปลาย
รถไฟ
อาซาฮิไม่มีรถไฟโดยสารให้บริการ สถานีรถไฟที่ใกล้ที่สุดคือ สถานีรถไฟอาเตราซาวะ ซึ่งตั้งอยู่ที่เมืองโอเอะที่อยู่ใกล้เคียง
ฮิซะชิ อิงะวะ
ฮิซะชิ อิงะวะ (井川比佐志 เกิดเมื่อวันที่ 17 พฤศจิกายน ค.ศ. 1936) เป็นนักแสดงชายชาวญี่ปุ่น เริ่มแสดงภาพยนตร์ครั้งแรกในปี ค.ศ. 1969
คารีนา เอาเลินบร็อค
คารีนา เอาเลินบร็อค (Carina Aulenbrock; เกิด 22 กันยายน ค.ศ. 1994) เป็นนักกีฬาวอลเลย์บอลหญิงชาวเยอรมัน โดยคารีนาเป็นส่วนหนึ่งของ วอลเลย์บอลหญิงทีมชาติเยอรมนี และเธอเล่นให้กับสโมสรชเวรีเนอร์ เอ็สเซ ในปี ค.ศ. 2014
ฮิราโอะ
ฮิราโอะ (平生町 (Hirao-chō)) เป็นเมืองที่ตั้งอยู่ในอำเภอคูมาเงะ จังหวัดยามางูจิ ประเทศญี่ปุ่น มีขนาดพื้นที่ทั้งสิ้น 34.40 sqkm ณ ค.ศ. 2016 เมืองนี้มีประชากรประมาณ 12,643 คน และมีความหนาแน่นของประชากร 370 PD/sqkm
การขนส่ง
ฮิราโอะไม่มีสถานีรถไฟ สถานีที่อยู่ใกล้ที่สุดคือ สถานีรถไฟยานาอิ ซึ่งตั้งอยู่ในนครยานาอิ ใช้เวลาเดินทางจากเมืองฮิราโอะประมาณสิบนาที ฮิราโอะมีทางหลวงแผ่นดินผ่าน 1 สาย คือ ทางหลวงญี่ปุ่นหมายเลข 188
ประมูล.คอม
ประมูลดอตคอม (Pramool.com) เป็นเว็บไซต์ประมูลสินค้าออนไลน์ในไทยรายแรก ก่อตั้งเมื่อปี พ.ศ. 2542 โดยนายนาถพงศ์ อัมพรอร่ามเวทย์ (ชื่อเล่น: หยง) ซึ่งเสียชีวิตในเดือนสิงหาคม พ.ศ. 2558 จากโรคลิ้­นหัวใจรั่วเฉียบพลัน
หมึกไดมอนด์
หมึกไดมอนด์ (Diamond squid, Diamondback squid; ) เป็นหมึกประเภทหมึกกล้วยชนิดหนึ่ง
หมึกไดมอนด์ เป็นหมึกกล้วยที่มีขนาดใหญ่ชนิดหนึ่ง สามารถโตเต็มที่ยาวได้ถึง 100 เซนติเมตร และมีน้ำหนักได้มากถึง 30 กิโลกรัม แต่น้ำหนักโดยเฉลี่ยประมาณ 20 กิโลกรัม หมึกไดมอนด์เป็นหมึกน้ำลึกอาศัยอยู่ในระดับน้ำที่มีความลึกกว่า 200 เมตร นับเป็นหมึกที่ไม่ค่อยจะพบเห็นได้บ่อยนัก มีจุดเด่น คือ มีหนวดสองเส้นมีลักษณะแผ่ออกคล้ายกับครีบหรือระบาย เมื่ออยู่ในน้ำลึกหรือกลางน้ำจะมีสีลำตัวสีน้ำเงิน แต่เมื่อขึ้นมาใกล้กับผิวน้ำหรือถูกจับขึ้นมาพ้นน้ำจะเปลี่ยนสีตัวเองเป็นสีแดงเข้ม
หมึกไดมอนด์ เป็นหมึกที่พบได้ทั่วโลกในเขตร้อนและเขตอบอุ่น เป็นหมึกที่มีความสำคัญทางประมงโดยเฉพาะอย่างที่ทะเลญี่ปุ่น และโอกินาวา ในขณะที่บริเวณเกาะดอนซอล ในฟิลิปปินส์ ชาวพื้นเมืองที่นั่นจะเรียกหมึกไดมอนด์ว่า "คูสิท" เป็นหมึกที่สามารถขายได้ดีมีราคาสูง โดยเคยมีผู้จับได้ขนาดตัวที่มีน้ำหนักสูงสุดถึง 25 กิโลกรัม สามารถนำไปประกอบเป็นอาหารได้หลากหลาย ใช้วิธีการตกแบบพื้นเมือง คือ การออกเรือไปตั้งแต่เช้ามืด โดยใช้เบ็ดที่ไม่มีตะขอเกี่ยวกับเหยื่อล่อ คือ ปลา หย่อนลงไปในทะเลพร้อมกับไฟใต้น้ำที่เปิดกระพริบเพื่อเรียกความสนใจ เนื่องจากเมื่อหมึกไดมอนด์ฮุบเหยื่อแล้วจะไม่ลากเหยื่อไปในทิศทางต่าง ๆ เหมือนปลา แต่จะดึงขึ้นอย่างเดียว โดยสภาพที่ดีที่สุดในการจับหมึกไดมอนด์ คือ ทะเลที่มีคลื่นลม เพราะจะทำให้เหยื่อในน้ำนั้นมีการเคลื่อนไหวที่ดูเป็นธรรมชาติมากกว่าผู้ตกเคลื่อนไหว และหากจับได้แล้วตัวหนึ่ง ก็จะรีบสาวขึ้นมา เพื่อที่จะได้ตกอีกตัว เนื่องจากเป็นหมึกที่มีพฤติกรรมอาศัยอยู่กันเป็นคู่
ภูมิภาค
ภูมิภาค (region) เป็นคำที่ใช้โดยทั่วไปทางภูมิศาสตร์ที่มีความหมายแตกต่างกันไปหลายอย่างตามแต่สาขาวิชาภูมิศาสตร์ โดยทั่วไปแล้วภูมิภาคหมายถึงบริเวณของบริเวณบนบกหรือในน้ำที่เล็กกว่าบริเวณทั้งหมดที่กล่าวถึง (เช่นภูมิภาคของโลก ภูมิภาคของชาติ ภูมิภาคของลุ่มแม่น้ำ ภูมิภาคของเทือกเขา และอื่น ๆ) แต่ใหญ่กว่าจุดใดจุดหนึ่ง บริเวณอาจจะเป็นกลุ่มของหน่วยที่เล็กกว่า (เช่นรัฐในนิวอิงแลนด์ของสหรัฐอเมริกา) หรือ ส่วนหนึ่งของส่วนที่ใหญ่กว่า (เช่นบริเวณนิวอิงแลนด์ของสหรัฐอเมริกา)
รายชื่อประเทศในทวีปอเมริกาเหนือเรียงตามผลิตภัณฑ์มวลรวมในประเทศ (ราคาตลาด)
บทความนี้เป็น รายชื่อประเทศในทวีปอเมริกาเหนือเรียงตามผลิตภัณฑ์มวลรวมในประเทศ(ราคาตลาด) ซึ่งเป็นมูลค่าตลาดของสินค้า โดยเป็นข้อมูลประมาณการจากเดอะเวิลด์แฟกต์บุ๊ก โดยสำนักข่าวกรองกลาง
สมเด็จพระมหารัชมงคลมุนี (ธงชัย ธมฺมธโช)
สมเด็จพระมหารัชมงคลมุนี นามเดิม ธงชัย ฉายา ธมฺมธโช เป็นสมเด็จพระราชาคณะฝ่ายมหานิกาย ปัจจุบันดำรงตำแหน่ง เจ้าคณะใหญ่หนกลาง กรรมการมหาเถรสมาคม ผู้ช่วยเจ้าอาวาสวัดไตรมิตรวิทยารามวรวิหาร อดีตที่ปรึกษาเจ้าคณะภาค 8 ฝ่ายสาธารณสงเคราะห์ รองแม่กองธรรมสนามหลวง กำกับดูแลฝ่ายวิเทศสัมพันธ์ และประธานมูลนิธิร่มฉัตร ให้ใช้กฏหมายข้อ *กฎมณเฑียรบาล.
ประวัติ
สมเด็จพระมหารัชมงคลมุนี มีนามเดิมว่า ธงชัย เอี่ยมสอาด เกิดเมื่อวันวันเสาร์ที่ 21 กุมภาพันธ์ พ.ศ. 2496 ภูมิลำเนาอยู่บ้านแหลมแค ตำบลหน้าประดู่ อำเภอพานทอง จังหวัดชลบุรี
ต่อมาได้บวชบรรพชาเป็นสามเณร เมื่อวันศุกร์ที่ 8 ธันวาคม พ.ศ. 2510 ณ พระอุโบสถวัดไตรมิตรวิทยาราม โดยมีพระธรรมมหาวีรานุวัตร (ไสว ฐิตวีโร) เจ้าอาวาสวัดไตรมิตรวิทยาราม เป็นพระอุปัชฌาย์ และอุปสมบทเป็นภิกษุเมื่อวันศุกร์ที่ 19 เมษายน พ.ศ. 2517 ณ พระอุโบสถวัดไตรมิตรวิทยาราม โดยมีพระวิสุทธาธิบดี (ไสว ฐิตวีโร) เป็นพระอุปัชฌาย์ พระสุวรรณธีราจารย์ เป็นพระกรรมวาจาจารย์ พระสุนทรคุณธาดาเป็นพระอนุสาวนาจารย์ ได้ฉายาว่า ธมฺมธโช
นิโคตินาไมด์อะดินีนไดนิวคลีโอไทด์
นิโคตินาไมด์อะดินีนไดนิวคลีโอไทด์ (Nicotinamide adenine dinucleotide; NAD) เป็นโคเอนไซม์ที่พบในเซลล์สิ่งมีชีวิตทุกชนิด จัดเป็นไดนิวคลีโอไทด์เพราะโครงสร้างประกอบด้วยนิวคลีโอไทด์ 2 ตัวที่ใช้ฟอสเฟตร่วมกัน โดยตัวหนึ่งมีเบสเป็นอะดีนีน อีกตัวหนึ่งเป็นนิโคตินาไมด์ พบทั้งสภาวะออกซิไดส์และรีดิวซ์ซึ่งย่อว่า NAD+และ NADH ตามลำดับ
ประเทศไทยใน พ.ศ. 2433
เหตุการณ์ที่เกิดขึ้นใน พ.ศ. 2433 (ค.ศ. 1890) ในประเทศไทย เป็นปีที่ 109 แห่งกรุงรัตนโกสินทร์ และเป็นปีที่ 23 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 108 (1 มกราคม - 31 มีนาคม) และ 109 (1 เมษายน - 31 ธันวาคม) ในแบบปัจจุบัน
กีฬาเรือแคนูในโอลิมปิกฤดูร้อน 2000
การแข่งขันเรือแคนูในโอลิมปิกฤดูร้อน 2000 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ กันยายน -  ตุลาคม พ.ศ. 2543 จัดขึ้นที่สนาม Penrith Whitewater Stadium (สลาลอม) และ Sydney International Regatta Centre (สปรินท์) ซึ่งการแข่งขันกีฬาเรือแคนูครั้งนี้มีการแข่งขันทั้งหมด 16 รายการ คือ ประเภททีมชาย 12 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน คน จาก  ประเทศ
ว่านทรหด
ว่านทรหด  อยู่ในวงศ์ Zingiberaceae ลำต้นเป็นหัวอยู่ใต้ดิน เปลือกเหง้าสีขาวอมเหลือง เนื้อในสีขาว กลิ่นหอมเปรี้ยว ใบเดี่ยว ผิวใบนูนเป็นสันเล็กน้อยตามแนวเส้นใบ ดอกช่อ ทรงกระบอก แทงช่อขึ้นมาจากหัวใต้ดิน ดอกย่อยสีขาวนวล กลีบปากสีเหลือง ริ้วประดับสีขาว มีแต้มชมพู โดยอันที่อยู่บนสุดมีแต้มใหญ่กว่าอันข้างล่าง ใช้เป็นไม้ประดับ ในทางไสยศาสตร์ เชื่อว่ามีฤทธิ์ทางคงกระพันชาตรี เป็นพืชท้องถิ่นในไทย มาเลเซีย อินโดนีเซีย
นิโคตินาไมด์อะดินีนไดนิวคลีโอไทด์ฟอสเฟต
นิโคตินาไมด์อะดินีนไดนิวคลีโอไทด์ฟอสเฟต (Nicotinamide adenine dinucleotide phosphate; NADP+) หรือไตรฟอสโฟไพริดีนนิวคลีโอไทด์ (triphosphopyridine nucleotide; TPN) เป็นโคแฟกเตอร์ที่ใช้ในการสังเคราะห์ เช่น การสร้างไขมัน นิวคลีโอไทด์และกรดนิวคลีอิก ซึ่งต้องใช้ NADPH เป็นตัวให้อิเล็กตรอน NADPH ต่างจาก NADH ตรงที่มีหมู่ฟอสเฟตเพิ่มที่คาร์บอนตำแหน่งที่ 2 ของน้ำตาลไรโบสซึ่งจับกับเบสอะดีนีน
ว่านงูเห่า
ว่านงูเห่า (Curcuma rubrobracteata) เป็นพืชในวงศ์ Zingiberaceae หัวรูปไข่ ขนาด 2.0 × 1.5 ซม. เหง้าแตกสาขา กว้างประมาณ 1 ซม. ภายในมีสีขาว ส่วนเหนือดินสูง 30–80 ซม. ใบรูปไข่ ขนาด 25–40 × 11–17 ซม. สีเขียวทั้งแผ่น ผิวใบด้านบนมีขนตามแนวเส้นใบ ผิวใบด้านล่างเกลี้ยง ช่อดอกเกิดกลางกลุ่มใบ ก้านช่อยาว 3–12 ซม. ช่อดอกยาว 7–10 ซม. ใบประดับปลายมน ผิวมีขนทั้ง 2 ด้าน มีสีแดงสด ไม่มี ใบประดับส่วนยอด กลีบดอกสีแดง สเตมิโนดรูปไข่กลับ ปลายมน สีเหลือง กลีบปากสีเหลือง อับเรณูมีเดือยเป็นแผ่นสามเหลื่ยมแบน ปลายเรียวแหลม ชี้ลง ยาวประมาณ 2.5–3.0 มม. รังไข่ ยาวประมาณสองถึงสามมิลลิเมตร ผิวมีขน
การกระจายพันธุ์และนิเวศวิทยา พบที่ภาคเหนือ ตะวันตกกเฉียงใต้ ขึ้นในป่าผลัดใบและป่าดิบแล้งที่ระดับความสูงจากระดับน้ำทะเลตั้งแต่ 220–700 ม. ในต่างประเทศพบในอินเดียและพม่า
โรงเรียนสตรีวัดอัปสรสวรรค์
ประวัติ
แต่เดิมพื้นที่บริเวณโรงเรียนส่วนใหญ่เป็นสวน ถนนหนทางยังไม่สะดวกมากนัก โรงเรียนที่เปิดสอนใกล้เคียงก็เป็นโรงเรียนที่เปิดสอนภาคบังคับ (ป.1- ป.4) หากจะเรียนในระดับชั้นที่สูงขึ้นไปจะต้องเดินทางออกไป ทำให้ไม่สะดวก คุณยายจีบ ปานขำ คบหบดีผู้มั่งคั่งในย่านนั้นจึงดำริกับลูกๆ ว่าอยากสร้างโรงเรียนสำหรับกุลสตรี เพื่อให้เด็กผู้หญิงละแวกนี้ได้เรียนต่อในระดับชั้นมัธยมศึกษา แต่ยังมิทันสร้างก็ถึงแก่กรรมเสียก่อน บรรดาลูกๆ ของคุณยายจึงนำเงินจากกองมรดกมาสร้างอาคารเรียนหลังแรกและให้คุณตาทองคำ ปานขำ ลูกชายคนสุดท้องเป็นผู้ดำเนินการ โดยได้รับความอนุเคราะห์จากพระพุทธพยากรณ์ (เจริญ อุปติสฺโส) เจ้าอาวาสวัดอัปสรสวรรค์ในขณะนั้นมอบที่ดินให้สร้างอาคารเรียนและเริ่มเปิดเรียนเมื่อวันที่ 17 พฤษภาคม พ.ศ. 2483 นับเป็นโรงเรียนกุลสตรีแห่งแรกใน เขตภาษีเจริญ
คณะสี
คณะจันทริกา สีเหลือง
คณะนันทินี สีม่วง
คณะลักษมี สีเขียว
คณะสุรัสวดี สีแดง
คณะอินทราณี สีฟ้า
อาคารสถานที่
ปัจจุบันโรงเรียนมีอาคาร 5 หลัง เป็นอาคารเรียน 4 หลัง และอาคารสำนักงาน 1 หลัง ห้องประชุมมี 3 ห้อง ประกอบด้วย ห้องอัปสรสามัคคี ห้องพระมหารัชมังคลาจารย์ (ห้องโสตฯ) และห้องศรีอัปสร
แหล่งข้อมูลอื่น
​
สปีชีส์
ในวิชาชีววิทยา ชนิด หรือทับศัพท์ว่า สปีชีส์ (species, ย่อ: sp., รูปพหูพจน์ย่อ: spp.) เป็นหน่วยการจำแนกชั้นทางวิทยาศาสตร์พื้นฐานและอันดับอนุกรมวิธานหนึ่ง มักนิยามว่า สปีชีส์เป็นกลุ่มอินทรีย์ใหญ่สุดที่สามารถสืบพันธุ์แล้วออกลูกที่สืบพันธุ์ได้ การมีลักษณะปรับตัวเฉพาะบางท้องถิ่นอาจแบ่งสปีชีส์ต่ออีกได้เป็น "ชื่อต่ำกว่าระดับชนิด" (infraspecific taxa) เช่น ชนิดย่อย (ในทางพฤกษศาสตร์ มีใช้คำอื่น เช่น พันธุ์ (variety) พันธุ์ย่อยและแบบ (forma))
ประเทศไทยใน พ.ศ. 2448
เหตุการณ์ที่เกิดขึ้นใน พ.ศ. 2448 (ค.ศ. 1905) ในประเทศไทย เป็นปีที่ 124 แห่งกรุงรัตนโกสินทร์ และเป็นปีที่ 38 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 123 (1 มกราคม - 31 มีนาคม) และ 124 (1 เมษายน - 31 ธันวาคม) ในแบบปัจจุบัน
โครงสร้างส่วนบน
ในสาขาสังคมศาสตร์ โครงสร้างส่วนบน คือกลุ่มของกรอบควบคุมเชิงสังคมและจิตวิทยาที่รักษาโครงสร้างที่เป็นเอกภาพ และมีความหมายภายในสังคม โครงสร้างนี้รวมถึงวัฒนธรรม, สถาบัน, โครงสร้างของอำนาจ, บทบาทและหน้าที่ของสมาชิกในสังคม, รวมไปถึงขนบต่างๆ โครงสร้างดังกล่าวนี้สามารถกำหนดกฎเกณฑ์และแนวปฏิบัติของกิจกรรมต่างๆ ผ่านทางรูปแบบของพฤติกรรมที่พึงประสงค์  ได้อย่างมีประสิทธิภาพ
ยุ่งนักหนา เลขาพญายม
ยุ่งนักหนา เลขาพญายม เป็นซีรีส์มังงะญี่ปุ่น เขียนเรื่องและวาดภาพโดยนัตสึมิ เองูจิ เรื่องราวเกียวกับโฮสึกิ อสูรผู้ทำงานให้พญายมผู้ปกครองนรก ตีพิมพ์ในนิตยสารมอร์นิงของสำนักพิมพ์โคดันชะระว่างเดือนมีนาคม พ.ศ. 2554 ถึงมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 31 เล่ม
มังงะได้รับการดัดแปลงเป็นซีรีซ์อนิเมะโทรทัศน์โดยวิตสตูดิโอในฤดูกาลแรกเมื่อปี พ.ศ. 2557 สตูดิโอดีนรับผิดชอบผลิตฤดูกาลที่สองในระหว่างปี พ.ศ. 2560-2561 วิตสดูดิโอยังผลิตออริจินอลแอนิเมชันดีวีดี (โอเอดี) 3 ตอนในปี พ.ศ. 2558 ส่วนสตูดิโอดีนผลิตโอเอดี 1 ตอนในปี พ.ศ. 2560 และไพน์แจมผลิตโอวีเออีก 3 ตอนในปี พ.ศ. 2562 และ พ.ศ. 2563
รายชื่อประเทศที่ไม่มีท่าอากาศยาน
รายชื่อประเทศที่ไม่มีท่าอากาศยาน นับจาก197 รัฐเอกราช มีเพียง 5 ประเทศที่ไม่มีท่าอากาศยานอยู่ภายในประเทศ ทุกประเทศอยู่ในทวีปยุโรป และแต่ละประเทศมีลานจอดเฮลิคอปเตอร์ และประเทศเหล่านี้ทั้งหมดยกเว้นโมนาโก ไม่มีทางออกสู่ทะเล
อรุณสวัสดิ์
อรุณสวัสดิ์ เป็นบทประพันธ์ของ จุลลดา ภักดีภูมินทร์ สร้างเป็นละครโทรทัศน์ครั้งแรกเมื่อปี พ.ศ. 2535 สร้างโดยบริษัท กันตนา นำแสดงโดย ศรราม เทพพิทักษ์ และ วิชชุดา สวนสุวรรณ ออกอากาศทางสถานีโทรทัศน์กองทัพบกช่อง 7 ละครเรื่องนี้ได้รับความนิยม และที่ได้รับความนิยมก็คือเพลงประกอบละครที่ขับร้องโดย พิสุทธิ์ ทรัพย์วิจิตร และ วทัญญู มุ่งหมาย ในปี พ.ศ. 2542 ถูกนำกลับมาสร้างใหม่สร้างโดยบริษัท อาร์เอส ในนามชาโดว์ นำแสดงโดย ทศพร รถกิจ และ ทราย เจริญปุระ ออกอากาศทางสถานีโทรทัศน์ไทยทีวีสีช่อง 3 ล่าสุดในปี พ.ศ. 2557 ทางค่าย โมโน และ ช่องโมโน 29 ได้นำกลับมารีเมคอีกครั้ง สร้างโดย ศุภชัย ศรีวิจิตร
เรื่องย่อ
เป็นเรื่องราวของภาสุ หรือ เม่น ชายหนุ่มที่ต้องพิสูจน์ตัวเองด้านการเรียนให้พ่อยอมรับในตัวเขาที่มองว่าไม่เอาไหน ตั้งแต่มัธยมศึกษาตอนปลายจนสามารถสอบเข้ามหาวิทยาลัยชั้นนำและสำเร็จการศึกษา โดยมีอรณีเพื่อนสาวคอยให้กำลังใจแม้ว่าภาสุจะหลงรักเมขลา เพื่อนร่วมชั้นคนสวยก็ตาม แต่ในที่สุดด้วยความดีของเธอจึงเอาชนะใจเขาได้ในที่สุด
เอ็ลเคอ อาเบอร์เลอ
เอ็ลเคอ อาเบอร์เลอ (เกิด 1 กรกฎาคม ค.ศ. 1950) เป็นนักแสดงหญิงชาวเยอรมัน
คิริชา ประสาท โกอิราลา
คิริชา ประสาท โกอิราลา (गिरिजाप्रसाद कोइराला; 4 กรกฎาคม พ.ศ. 2467 – 20 มีนาคม พ.ศ. 2553) หรือเป็นที่รู้จักกันในชื่อ คิริชา บาบู เป็นนักการเมืองชาวเนปาล ซึ่งเคยดำรงตำแหน่งประธานรัฐสภาเนปาล และดำรงตำแหน่งนายกรัฐมนตรีเนปาลถึง 4 ครั้ง ได้แก่ ตั้งแต่ปี พ.ศ. 2534 – 2537, พ.ศ. 2541 – 2542, พ.ศ. 2543 – 2544 และ พ.ศ. 2549 – 2551 เขายังเคยดำรงตำแหน่งรักษาการประมุขแห่งรัฐเนปาลระหว่างเดือนมกราคม พ.ศ. 2550 ถึงเดือนกรกฎาคม พ.ศ. 2551 ในช่วงที่ประเทศอยู่ในระหว่างการเปลี่ยนจากระบอบราชาธิปไตยเป็นสาธารณรัฐ
โกอิราลา มีบทบาททางการเมืองมากว่า 60 ปี เป็นผู้บุกเบิกขบวนการแรงงานเนปาล โดยได้เริ่มการเคลื่อนไหวของคนงานการเมืองครั้งแรกบนแผ่นดินเนปาล ซึ่งรู้จักกันในชื่อการนัดหยุดงานโรงสีปอกระเจา Biratnagar ใน Biratnagar บ้านเกิดของเขา ในปี พ.ศ. 2534 เขากลายเป็นนายกรัฐมนตรีที่มาจากการเลือกตั้งตามระบอบประชาธิปไตยคนแรกนับตั้งแต่ปี พ.ศ. 2502 เมื่อพี่ชายของเขา บี.พี. โกอิราลา และพรรคคองเกรสของเนปาลก้าวเข้าสู่อำนาจในการเลือกตั้งตามระบอบประชาธิปไตยครั้งแรกของประเทศ
ประวัติ
คิริชาเกิดเมื่อ พ.ศ. 2468 ที่สหัรสา ในรัฐพิหารในประเทศอินเดีย
คิริชาเสียชีวิตเมื่อวันที่ 20 มีนาคม พ.ศ. 2553 รวมอายุได้ 85 ปี เนื่องจากคิริชาได้รับทุกข์ทรมานจากโรคหอบหืดและโรคปอด
การล่มสลายของราชอาณาจักรเนปาล
การล่มสลายของราชอาณาจักรเนปาล ส่งผลทำให้กษัตริย์คยาเนนทราทรงถูกปลดจากการเป็นกษัตริย์ และคิริชาเองก็ขึ้นเป็นผู้รักษาการประธานาธิบดี
ลิลลี่ คันน์
ลิลลี่ คันน์ (20 คุลาคม ค.ศ. 1893 – 2 พฤศจิกายน ค.ศ. 1978) เป็นนักแสดงชายชาวเยอรมัน เกิดที่ประเทศอังกฤษ
หลวงนรัตถรักษา (ชื่น วิจิตรเนตร)
หลวงนรัตถรักษา (ชื่น วิจิตรเนตร)  เป็นรัฐมนตรีในคณะรัฐมนตรีคณะที่ 18 ของไทย ต้นตระกูล "นรัตถรักษา"
ประวัติ
หลวงนรัตถรักษา เป็นชาวจังหวัดพิจิตร อดีตเคยรับราชการในตําแหน่งข้าหลวงจังหวัดพิจิตร จังหวัดสุโขทัย จังหวัดอุบลราชธานี
งานการเมือง
หลวงนรัตถรักษา (ชื่น วิจิตรเนตร) ได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลของพลเรือตรีถวัลย์ ธำรงนาวาสวัสดิ์ เมื่อวันที่ 31 พฤษภาคม พ.ศ. 2490
เร็นไอฟล็อปส์
เร็นไอฟล็อปส์ เป็นซีรีส์อนิเมะโทรทัศน์ออริจินอลญี่ปุ่น สร้างโดยคาโดกาวะคอร์ปอเรชัน ผลิตแอนิเมชันโดยสตูดิโอปัสซีโอเน กำกับโดยโนบูโยชิ นางายามะ ออกอากาศตั้งแต่เดือนตุลาคมถึงธันวาคม พ.ศ. 2565 ทางช่อง AT-X และเครือข่ายอื่น ๆ มังงะดัดแปลงวาดโดยรีวได อิชิซากะ เริ่มตีพิมพ์ในนิตยสารยังแอนิมอลของสำนักพิมพ์ฮากูเซนชะในเดือนมิถุนายน พ.ศ. 2565
เนื้อเรื่อง
วันหนึ่งคาชิวากิ อาซาฮิได้ดูรายการดูดวงทางโทรทัศน์ก่อนไปโรงเรียน ปรากฏว่าทุกคำทำนายกลายเป็นความจริงเมื่อเขาได้พบกับหญิงสาวห้าคนตลอดทางไปโรงเรียน แล้วภายหลังทั้งห้าคนก็สารภาพรักกับเขา อาซาฮิจึงต้องหาทางรับมือกับสถานการณ์ไม่คาดฝัน
มังงะ
มังงะดัดแปลงวาดโดยรีวได อิชิซากะ เริ่มตีพิมพ์ในนิตยสารยังแอนิมอลของสำนักพิมพ์ฮากูเซนชะในวันที่ 24 มิถุนายน พ.ศ. 2565
อนิเมะ
ซีรีส์อนิเมะโทรทัศน์ออริจินอลสร้างโดยคาโดกาวะคอร์ปอเรชัน และผลิตแอนิเมชันโดยสตูดิโอปัสซีโอเน มีการประกาศสร้างในวันที่ 25 มีนาคม พ.ศ. 2565 ซีรีส์อนิเมะกำกับโดยโนบูโยชิ นางายามะ โดยมีมิโดริ ยูอิและฟูจิอากิ อาซาริเป็นผู้ช่วยผู้กำกับ เขียนบทโดยเรียว ยาซูโมโตะ ออกแบบตัวละครโดยคาซูยูกิ อูเอดะ และยังรับหน้าที่เป็นหัวหน้าผู้กำกับแอนิเมชัน บรรเลงดนตรีประกอบโดยเค็นอิจิโร ซูเอฮิโระ ออกอากาศตั้งแต่วันที่ 12 ตุลาคมถึง 28 ธันวาคม พ.ศ. 2565 ทางช่อง AT-X และเครือข่ายอื่น ๆ โคโนมิ ซูซูกิร้องเพลงเปิดชื่อเพลงว่า "Love? Reason why!!" ส่วนมิกุ อิโต, อายานะ ทาเกทัตสึ, ริเอะ ทากาฮาชิ, ฮิซาโกะ คาเนโมโตะ และมาริกะ โคโนะร้องเพลงเปิดแรกชื่อเพลงว่า "Flop Around" อิโตร้องเพลงปิดเพลงที่สองชื่อเพลงว่า "Lost in the white"
กีฬากรีฑาในโอลิมปิกฤดูร้อน 2016
การแข่งขันกรีฑาในโอลิมปิกฤดูร้อน 2016 ได้จัดขึ้นในช่วง 10 วันสุดท้ายของการแข่งระหว่างวันที่ 12–21 สิงหาคม ค.ศ. 2016 ที่สนามกีฬาโอลิมปิก กีฬากรีฑาในโอลิมปิกฤดูร้อน 2016 แบ่งออกเป็น 3 ประเภท: ประเภทลู่และลาน ประเภทวิ่งถนน และประเภทเดิน
ตารางเหรียญรางวัล
ประเทศเจ้าภาพ (บราซิล)
กีฬาจักรยานในโอลิมปิกฤดูร้อน 2000
การแข่งขันจักรยานในโอลิมปิกฤดูร้อน 2000 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16 กันยายน - 20 ตุลาคม พ.ศ. 2543 จัดขึ้นที่สนาม Western Sydney Parklands, ซิดนีย์และบริเวณรอบ ๆ และ Dunc Gray Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 18 รายการ คือ ประเภททีมชาย 11 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 462 คน จาก 55 ประเทศ
เส้นเมริเดียนที่ 51 องศาตะวันตก
เส้นเมริเดียนที่ 51 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 51 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 129 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 51 องศาตะวันตกลากผ่านพื้นที่ดังนี้:
! scope="col" width="120" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" style="background:#b0e0e6;" |ทะเลลินคอล์น ! scope="row" |🇬🇱 ! scope="row" style="background:#b0e0e6;" |เชราร์ตออสบอร์นฟยอร์ต ! scope="row" |🇬🇱 ! scope="row" style="background:#b0e0e6;" |อ่าวดิสโค ! scope="row" |🇬🇱 ! scope="row" style="background:#b0e0e6;" |มหาสมุทรอินเดีย ! scope="row" |🇧🇷 ! scope="row" style="background:#b0e0e6;" |มหาสมุทรอินเดีย ! scope="row" style="background:#b0e0e6;" |มหาสมุทรใต้ ! scope="row" |แอนตาร์กติกา
สไปโรไจรา
สไปโรไจรา เป็นสาหร่ายสีเขียวคล้ายเส้นดายสกุลหนึ่งในอันดับ Zygnematales ได้ชื่อตามการเรียงตัวของคลอโรพลาสต์เป็นเกลียว อันเป็นลักษณะประจำสกุล มักพบในน้ำจืด และมีสไปโรไจรากว่า 400 สปีชีส์ทั่วโลก สไปโรไจรามีความกว้างได้ 10 ถึง 100 ไมโครเมตร และอาจยืดได้ถึงหนึ่งเซนติเมตร
วอลเลย์บอลชายไทยแลนด์ลีก 2016-17
วอลเลย์บอลชายไทยแลนด์ลีก 2016-17 หรือ วอลเลย์บอลชายไทยแลนด์ลีก 2560 โดยครั้งนี้จัดขึ้นเป็นครั้งที่ 12 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 22 ตุลาคม พ.ศ. 2559 แต่ทางฝ่ายจัดการแข่งขัน ได้ประกาศเลื่อนการแข่งขันนัดเปิดฤดูกาลออกไปเป็นวันที่ 19 พฤศจิกายน พ.ศ. 2559 เพื่อแสดงความอาลัยต่อการเสด็จสวรรคตพระบาทสมเด็จพระปรมินทรมหาภูมิพลอดุลยเดช
หลี่ เหวย์เจีย
หลี่ เหวย์เจีย (เกิดเมื่อวันที่ 4 พฤศจิกายน ค.ศ. 1976) เป็นนักแสดงและพิธีกรชาวจีน
รายชื่อประเทศในอาเซียนเรียงตามผลิตภัณฑ์มวลรวมในประเทศ (ราคาตลาด)
ด้านล่างนี้เป็นรายชื่อประเทศในอาเซียนเรียงตามผลิตภัณฑ์มวลรวมในประเทศ (ราคาตลาด) ข้อมูลจากกองทุนการเงินระหว่างประเทศ เมื่อเดือนตุลาคม ค.ศ. 2022.